rā́trirvaí saṃyacchándo viyacchánda ityáharvaí viyacchándo br̥hacchánda ítyasau vaí lokó br̥hacchándo rathantaraṃ chánda ítyayaṃ vaí lokó rathantaraṃ chándo nikāyaśchánda íti vāyurvaí nikāyaśchándo vívadhaśchánda ítyantárikṣaṃ vai vívadhaśchándo gíraśchánda ityánnaṃ vai gíraśchándo bhrájaśchánda ítyagnirvai bhrájaśchándaḥ saṃstupchándo 'nuṣṭupchánda íti vā́geva saṃstupchándo vā́ganuṣṭupchánda évas=chándo várivaśchánda íti tásyokto bándhuḥ